Lázár János vezette a rettegő hadat. Itt vannak Inge Grässle első reakciói.

Kollégánk szóra bírta Felcsúton a kisvasúton az arborétumból átérkező EP-képviselőt, aki a parlament költségvetési ellenőrzési bizottságát vezeti. Mit szól vajon a kivasúthoz.

Látjuk, hogy működik

– mondta sommásan Inge Grässle, akinek politikai befolyásolásától egész Magyarországot féltette az Orbán-kormány és a Fidesz megannyi tagja. Egyébiránt szerdán mondanak majd bővebbet a sajtótájékoztatójukon.

Szerettük volna megtudni, Felcsúton járva megtekintik-e a falu más nevezetességeit. A német EP-képviselő szerint a munkájuk véget ért a faluban, a stadion magyar pénzből készült, ahhoz nekik nincs közük.

Grässle elmondta, hogy reggel a Város szíve projekt megvalósulását tekintették meg. Ez az V. kerület nagyszabású és felettébb vitatott fejlesztése uniós források igénybe vételével. A képviselő kérdésünkre elmondta, hogy a projekt egyes elemeit még ellenőrizni kell, de az látszik, hogy

nagyot emelt a környék életminőségén.

Bővebbet tehát szerdán fogunk tudni.